2018 жылы 8 қараша күні Біржан сал ауданында мектеп оқушылары арасынада Білім бөлімінің ұйымдастыруымен «Біз Қазақстан жастары» тақырыбында «Жайдарлы Жас Ұлан» сайысы өтті. Аталған сайыста аудан мектептерінен іріктеліп келдген 7 команда бақтарын сынады. Дарынды жастардың өнерін бағалау үшін, Біржан сал ауданы әкімінің орынбасары Ахметова Орынбасар Теңдікқызы, Ішкі саясат бөлімінің басшысы Бермағанбетов Самат Қайырбекұлы, Нұр Отан партиясының Біржан сал аудандық филиалы төрағасының бірінші орынбасары Жомартов Өміртай Өсербайұлы, Біржан сал атындағы мәдениет үйінің басшысының міндетін атқарушы Дәулет Мұхтарханұлы, аудандық білім бөлімі әдістемелік кабинетінің меңгерушісі Есимсеитова Рысты Айтмағанбетқызы қазылық етті. Өте жоғары деңгейде ұымдастырылған сайыста жүлделі бірінші орынды жеңіп алған Казгородок орта мектебінің «Кілең командирлар» командасы облыстық байқауға жолдама алса, екінші орынды Макинка орта мектебінің «Макинка жастары» командасы және үшінші орынды Амангелді орта мектебінің «Амангелді жастары» командасы өзара бөлісті. Қызықты өткен сайыста Кенащы орта мектебінің «Кентал» командасының ойыншысы Қуанышұлы Әбілмансұр «Көрермен көзайымы» (үздік ойыншы) атағына ие болды. Марапаттау кезеңінде сөз сөйлеген аудан әкімінің орынбасары Ахметова Орынбасар Теңдікқызы жас ойыншылардың өнерлеріне ризашылығын білдіріп , алғысын айтты. 17-18 қарашада Көкшетау қаласында өтетін сайыста ауданымыздың намысын қорғайтын Казгородок орта мектебінің «Кілең командирлар» командасына жеңіс тілейміз. Жеңісті күндеріміз көп болсын!